Rasti kao Amerikanac, ali odrasti i kao musliman
Američki muslimani osnivaju islamske akademije u kojima se, kombinirajući regularni školski program, stiču saznanja o islamu kao religi
U Sjedinjenim državama živi između šest i osam miliona muslimana. Mnoga djeca iz muslimanskih porodica pohađaju državne, ili kako ih u Americi nazivaju, javne škole. Donedavno su se te porodice oslanjale na islamske, u pravilu vjerske škole u kojima su, najčešće samo nedjeljom, djeca podučavana islamu i arapskom jeziku, Kuranu, tradiciji i kulturi njihovih roditelja.. Sada američki muslimani osnivaju svoje vlastite, islamske akademije, kombinirajući regularni školski program sa proučavanjem islama kao religije. Jedan od takvih primjera je Akademija za američku muslimansku mladež u Deabornu, gradu u američkoj saveznoj državi Michigan. Polaznici Akademije su djeca rođena u Sjedinjenim državama, kao druga ili treća generacija američkih muslimana, tako da im američka kultura nije strana. Roditelji su upisali sa željom da ih odgoje i kao muslimane-vjernike, i kao mlade Amerikance koji će biti svjesni korijena, tradicije, kulture i drugih osobitosti njihovih roditelja. Albert Harb, direktor Akademije, kaže: Akademija je dio takozvanog Islamskog centra za Sjedinjene države i lokacijski je smještena između dvije crkve. Hassan Qazwini je imam tog centra, inače najvećeg u zemlji. Nastavni program Akademije za američku muslimansku mladež u Deabornu slijedi standarde školskog programa savezne države Michigan. Za ono što je njegova specičnost gospodin Harb, direktor Akademije, kaže: Od terorističkih napada na Sjedinjene države 2001. godine znanje arapskog jezika postalo je bitnim faktorom američke nacionalne sigurnosti. Akademija ima za cilj da izvede generacije mladih Amerikanaca koji će tečno govoriti arapski jezik. – sa zadovoljstvom kaže gospodin Harb. Za američke muslimane širom Sjedinjenih država iskustvo iz Dearborna osnova je na kojoj mogu, sa istim ciljem, da organiziraju slične ili istovjetne institucije u kojima će njihova djecu, živeći u američkom društvenom i kulturnom okruženju, živeći američki način života spoznavati, usvajati i zadržavati tradiciju, kulturu, vjeru i korijene svojih roditelja.